VESPER

1. Antifon: Som røkoffer gjelde min bønn for deg, mineløftede hender som aftenoffer.

Salme 141

Herre, jeg kaller på deg, kom meg hurtig til hjelp! \*

Lytt til min røst når jeg roper!

Som røkoffer gjelde min bønn for deg, \*

mine løftede hender som aftenoffer.

Herre, sett vakt for min munn, \*

vokt mine leppers dør!

Bøy ikke mitt hjerte til ondt, \*

til å gjøre ugudelige gjerning med ugjerningsmenn!

Jeg vil ikke smake. \*

Deres fine retter.

Når den rettferdige slår meg, \*

Er det av kjærlighet.

Den ugudeliges skal ikke salve mitt hode. \*

Mot hans ondskap setter jeg min bønn.

Deres høvdinger skal styrtes mot klippen, \*

de som elsket å høre meg si:

«Som når en pløyer og velter opp jord, \*

Strøs våre ben ved dødsrikets gap».

Med øynene vendt mot deg, Herre tar jeg min tilflukt til deg. \*

La ikke min sjel gå til grunne!

Herre, frels meg fra deres snarer, \*

fra onde menneskers garn!

I sine egne garn skal de fanges, \*

mens jeg skal gå frem på min vei.

***Ære være Faderen og Sønnen og den Hellige Ånd.***

***Som det var i opphavet, så nå og alltid og i all evighet.***

***Amen.***

1. Antifon: Som røkoffer gjelde min bønn for deg, mine løftede hender som aftenoffer.

2. Antifon: Som Du er min tilflukt, min arv i de levendes land.

Salme 142

Jeg bønnfaller Herren med høye rop\*

løfter min røst og trygler Herren.

Jeg utøser min sorg for hans åsyn, \*

nevner min nød for ham.

Min ånd er såre plaget, \*

men du kjenner min vei.

På veien jeg skal vandre, \*

har de lagt skjulte snarer.

Jeg ser til høyre og speider, \*

men ingen som vil kjennes ved meg,

Hvor skal jeg ta min tilflukt? \*

ingen bryr seg om mitt liv.

Herre, jeg roper til deg og sier: \*

«Du er min tilflukt, min arv i de levendes land.

Herre, gi akt på min klage, \*

for jeg er såre elendig!

Fri meg fra dem som forfølger meg, \*

de er meg for sterke!

Før min sjel ut av fengslet, \*

så jeg kan love ditt navn!

De rettferdige skal samle seg om meg,

når du gjør vel mot meg».

***Ære være Faderen og Sønnen og den Hellige Ånd.***

***Som det var i opphavet, så nå og alltid og i all evighet.***

***Amen.***

2. Antifon: Som Du er min tilflukt, min arv i de levendes land.

3. Antifon: Herren Jesus ydmyket seg selv, derfor har Gud opphøyet ham for evig.

Flp 2,6-11

Han som er i Guds skikkelse, \*

aktet det ikke for et rov å være Gud lik,

Men han gav avkall på seg selv, \*

tok en tjeners skikkelse og kom i menneskers lignelse.

Som et menneske var han å se til \*

han ydmyket seg selv, ble lydig inntil døden, ja, døden på et kors.

Derfor har også Gud opphøyet ham \*

og skjenket ham navnet over alle navn,

for at hvert et kne i Jesu navn skal bøye seg, \*

i himmelen, på jorden og under jorden,

og hver en tunge skal bekjenne til Gud Faders ære: \* Jesus Kristus er Herre!

***Ære være Faderen og Sønnen og den Hellige Ånd.***

***Som det var i opphavet, så nå og alltid og i all evighet.***

***Amen.***

3. Antifon: Herren Jesus ydmyket seg selv, derfor har Gud opphøyet ham for evig.

Antifon til Magnificat: Når Menneskesønnen kommer, vil han da finne troen på jorden?

Luk 1,46-55

Min sjel opphøyer Herren, \*

min ånd fryder seg i Gud, min frelser.

Han som har sett til sin ringe tjenerinne. \*

For se, fra nå av skal alle slekter prise meg salig.

Store ting har han gjort mot meg, han den mektige. \* Hellig er hans navn.

Hans miskunn varer fra slekt til slekt \*

Mot dem som frykter ham.

Han gjorde storverk med sin sterke arm, \*

han spredte dem som gikk med hovmodstanker.

Han støtte herskere ned fra tronen \*

og opphøyet de ringe.

Sultne mettet han med gode gaver, \*

rikfolk ble sendt tomhendt bort.

Han tok seg av Israel, sin tjener, \*

for han kom i hu sin miskunn.

Slik han hadde lovet våre fedre \*

Abraham og hans ætt til evig tid.

***Ære være Faderen og Sønnen og den Hellige Ånd.***

***Som det var i opphavet, så nå og alltid og i all evighet.***

***Amen.***

Antifon til Magnificat: Når Menneskesønnen kommer, vil han da finne troen på jorden?